ANDREW WOMMACK EVANKELIUMIN ÄÄRELLÄ
USKO SAANEESI 4/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan aiheesta Usko saaneesi.
Opetus on saatavana kirjana, työkirjana ja CD-levyillä.
Niiden kannessa on kuva häntäänsä jahtaavasta koirasta.
Se tiivistää sarjan idean.
Koira jahtaa jotain, joka sillä jo on, ja kristityt toimivat samoin.
Tiedän, että monista tämä opetus tuntuu omituiselta.
Olen selittänyt tätä ideaa jo kolmen ohjelman ajan.
Efesolaiskirjeessä sanotaan, että olemme jo siunatut, -
mutta silti ihmiset pyytävät siunausta.
Sama pätee pelastukseen. Herran ei tarvitse enää kuolla puolestamme.
Hän on jo tehnyt kaiken, kaikki on jo valmista.
Meidän tulee vain ottaa se vastaan, ei pyytää, että Jumala pelastaisi.
Jatkan jakeesta Ef. 1:6.
"sen armonsa kirkkauden kiitokseksi, minkä hän on lahjoittanut meille -
siinä rakastetussa..."
Huomaa, että tässä sanotaan, että Hän on jo antanut meille armon.
Silti niin monet pyytävät Jumalan armoa ja hyväksyntää.
Jumala armahti meidät Jeesuksen uhrikuoleman vuoksi, -
ja jos otat Jeesuksen vastaan, Isä hyväksyy sinut automaattisesti.
Luuk. 1:28 "Ja tullessaan sisälle hänen tykönsä enkeli sanoi: -
'Terve, armoitettu! Herra olkoon sinun kanssasi.'"
Kreikan sanaa, joka on tässä käännetty 'armoitettu' -
on käytetty Raamatussa vain kahdesti. Toinen kerta on jakeessa Ef. 1:6.
Siinä se on käännetty 'lahjoittanut meille siinä rakastetussa'.
Se on sama asia, jonka enkeli Gabriel sanoi Marialle.
Jumala on siis jo antanut meille armonsa ja hyväksynyt meidät.
Voisin opettaa tästä paljon kauemmin kuin 30 minuuttia.
Useimmat eivät täysin ymmärrä, että Jumala on jo hyväksynyt heidät, -
koska he uskovat Jeesukseen, ei heidän omien tekojensa vuoksi.
Silti keskivertokristitty yrittää miellyttää Jumalaa teoillaan.
Jeesuksessa meidät on jo armahdettu ja hyväksytty.
Ef. 1:7 "jossa meillä on lunastus hänen verensä kautta, -
rikkomusten anteeksisaaminen, hänen armonsa rikkauden mukaan."
Asia, jonka sanon seuraavaksi, voi olla vaikea hahmottaa, -
mutta en aio selittää sitä enempää. Kaikki syntisi on jo annettu anteeksi, -
niin menneet, nykyiset kuin tulevatkin, myös ne, joita et ole vielä tehnyt.
Kyse ei ole siitä, saatko anteeksi, vaan siitä, hyväksytkö hinnan, -
joka niistä on maksettu.
On hienoa tietää, että kaikki on jo tehty.
Silti monet kristityt kärsivät syyllisyydestä syntiensä vuoksi -
eivätkä usko, että ne on jo sovitettu.
Jae 8 "Tätä armoa hän on ylenpalttisesti antanut meille -
kaikkinaiseksi viisaudeksi ja ymmärrykseksi". Nekin meillä jo on.
Huomaa, että kaikissa näissä jakeissa puhutaan asioista, -
jotka ovat jo tapahtuneet. Jumala on lahjoittanut meille armon, -
antanut syntimme anteeksi ja antanut meille viisautta.
Kaikki nämä asiat on jo tehty, mutta silti anomme niitä.
Tämä on tärkeää muistaa. Ajan säästämiseksi hyppään jakeeseen 15.
Siinä Paavali alkaa rukoilla efesolaisten puolesta.
"Sentähden, kun kuulin siitä uskosta, joka teillä on Herrassa Jeesuksessa, -
ja teidän rakkaudestanne kaikkia pyhiä kohtaan, en minäkään -
lakkaa kiittämästä teidän tähtenne, kun muistelen teitä rukouksissani..."
Sanon pari asiaa ennen kuin jatkan. Jos sinä kirjoittaisit rukouksen -
tietäen, että sitä tultaisiin rukoilemaan 2 000 vuoden ajan, -
mitä rukoilisit näiden tulevaisuuden ihmisten puolesta?
Tämän rukouksen kirjoittamisestahan on nyt kulunut noin 2 000 vuotta.
Eri ihmiset rukoilisivat eri asioita. Esirukoukset ovat usein tällaisia: -
"Herra, vuodata voimasi yllemme ja lähetä herätys.
Kosketa näitä ihmisiä ja tee jotakin uutta heissä."
Koko rukous olisi sitä, että pyydämme Jumalaa tekemään erilaisia asioita.
Paavali rukoilee vain, että ihmiset ymmärtäisivät, -
mitä heidän hyväkseen on jo tehty. Siinä on aivan valtava ero.
Useimmat uskonnolliset ihmiset pyytävät Jumalaa tekemään jotain.
He pyytävät ja anovat Häntä liikkumaan ja tekemään vaikka mitä -
sen sijaan, että katsoisivat Raamatusta, mitä Hän on jo tehnyt, -
ottaisivat lupauksista vaarin, taistelisivat niiden puolesta -
ja sanoisivat paholaiselle, etteivät luovu siitä, mikä on jo heidän.
Kuinka voit epäillä, ettet saisi sitä, mikä sinulla jo on?
Jos ymmärrät, että kaikki on jo ostettu sinulle Kristuksessa, -
se ei tarkoita, ettei sen puolesta tarvitsisi taistella, -
mutta on helpompi taistella jonkin puolesta, joka sinulla jo on.
Jos parantuminen olisi tuolla kolmen metrin päässä edessäni -
ja sairaus olisi tässä, ja sanoisin, että olen sairas, mutta uskon, -
että voin Jeesuksen nimessä kulkea tuon matkan ja parantua, -
useimmat ihmiset epäilisivät sanojani jossakin määrin.
En ole siellä vielä, joten en ehkä pääsisi sinne.
Joku voisi estää minua tai jotain muuta voisi tapahtua.
Jos taas muuttaisin asumaan sinne, missä kaikki on jo valmiiksi tehty -
ja sanoisin, että olen jo parantunut, saatana voi silti hyökätä kimppuuni -
ja jokin voi mennä vikaan kehossani. Jos sanon, että olen jo parantunut -
ja että minussa on sama voima, joka herätti Kristuksen kuolleista,
puolustan parantumistani, en enää yritä saada sitä.
Kun olin Vietnamissa, vietnamilaiset yrittivät usein -
vallata mäkien huippuja. Neljä ihmistä voi puolustaa mäkeä, -
jos he ovat juoksuhaudassa ja heillä on tulivoimaa.
Paikan valloittaminen heiltä voi vaatia satoja ihmisiä.
On paljon helpompi puolustaa jotain paikkaa kuin vallata se.
Samoin jos amerikkalaiset olivat mäen päällä, -
mäen valloittamiseen tarvittiin satoja vietnamilaissotilaita.
Hengellisessä mielessä on paljon helpompi sanoa -
olevansa parannettu Jeesuksen haavojen kautta -
ja kieltäytyä hyväksymästä sairautta ja epäuskoa -
kuin hyväksyä diagnoosinsa, käydä läpi kaikki sairauteen liittyvä -
suru ja tuska ja alkaa sitten epäuskosta käsin sanoa -
uskovansa Jumalan parantavan. On helpompi elää paranemisessa.
Kaikki eivät ymmärrä tätä, mutta en osaa selittää sitä paremmin.
Huomaa siis, mitä Paavali rukoilee.
Jae 17 "anoen, että meidän Herram- me Jeesuksen Kristuksen Jumala, -
kirkkauden Isä, antaisi teille viisauden ja ilmestyksen Hengen -
hänen tuntemisessaan". Palataan vielä jakeeseen 8: -
"Tätä armoa hän on ylenpalttisesti antanut meille kaikkinaiseksi -
viisaudeksi ja ymmärrykseksi". Nämä asiat ovat siis jo hengessäsi.
Jakeen 1. Kor. 2:16 mukaan meillä on Kristuksen mieli.
Se ei tarkoita aivojamme.
Viimeisin koetuloksemme todistaa sen, sillä emme tiedä kaikkea.
Meillä on Kristuksen mieli hengessä.
Jakeen Kol. 3:10 mukaan olemme pukeutuneet uuteen, joka uudistuu -
tietoon, Luojamme kuvan mukaan.
Tässä puhutaan uudestisyntyneestä hengestämme, ei aivoistamme.
1. Joh. 2:20 "Teillä on voitelu Pyhältä, ja kaikilla teillä on tieto."
Se ei koske pähkinän kokoisia aivojamme, se koskee henkeämme.
Periaatteessa meillä siis on jo viisaus ja ymmärrys, -
mutta Paavali rukoilee, että ne tulisivat ulos hengestämme -
ja että alkaisimme huomata ne.
Ef. 1:17 "anoen, että meidän Herram- me Jeesuksen Kristuksen Jumala, -
kirkkauden Isä, antaisi teille viisauden ja ilmestyksen Hengen -
hänen tuntemisessaan ja valaisisi teidän sydämenne silmät, -
että tietäisitte, mikä on se toivo, johon hän on teidät kutsunut, -
kuinka suuri hänen perintönsä kirkkaus hänen pyhissään".
Paavali ei siis pyydä Jumalaa tekemään mitään erityistä -
vaan rukoilee, että näkisimme sen, mitä Jumala on jo meille tehnyt.
"ja valaisisi teidän sydämenne silmät, että tietäisitte, mikä on se toivo, -
johon hän on teidät kutsunut".
Tässä puhutaan yhteisestä kutsusta, joka meillä on Kristuksessa.
Jeesus kuvasi sitä kutsua näin jakeessa Joh. 14:12: -
"Totisesti, totisesti minä sanon teille: joka uskoo minuun, -
myös hän on tekevä niitä tekoja, joita minä teen, ja suurempiakin, -
kuin ne ovat, hän on tekevä; sillä minä menen Isän tykö".
Olemme osalliset Jeesuksesta, ja meidän on tehtävä samaa kuin Hän.
Jeesus ei pyytänyt Jumalaa antamaan meille kutsua, -
vaan Hän rukoili, että näkisimme, mitä Jumala on jo tehnyt.
Ef. 1:18 "...kuinka suuri hänen perintönsä kirkkaus hänen pyhissään".
Useimmat kristityt eivät ymmärrä tätä.
He puhuvat siitä, että kerran taivaassa ymmärrämme kaiken.
Laulamme tulevaisuudesta, ja on totta, että kerran taivaassa -
meillä ei enää ole fyysistä kehoa eikä uudistumatonta mieltä.
Saamme hengellisen ruumiin ja tunnemme kaikki asiat.
Toki nämä asiat muuttuvat rajan toisella puolella, -
mutta jo nyt henkemme tietää kaiken sen, -
minkä tulemme tietämään iankaikkisuudessa.
1. Joh. 2:20 "Teillä on voitelu Pyhältä, ja kaikilla teillä on tieto."
Tiedämme jo kaiken, vaikkei aina siltä tuntuisikaan.
Etsimme silmälasejamme, vaikka ne ovat otsallamme.
Kadotamme auton avaimet. Pienet aivomme eivät tiedä kaikkea, -
mutta hengellämme on Jumalan voitelu, ja se tietää kaiken.
Meillä on jo kaikki tieto. Se on mahtavaa.
Paavali rukoilee, että näkisimme, kuinka suuri Jumalan perintö meissä.
Hän ei puhu vain taivaasta, vaan se on totta jo nyt.
Ainoa ero on, että pelastuksessa saamamme aarre on saviastioissa, -
eivätkä useimmat ole uudistaneet mieltään näkemään, mitä heillä jo on.
Siksi hengellisen todellisuuden ja arkielämän välillä on ristiriita.
Jumalan kirkkaus kuitenkin on meissä jo nyt, -
jos vain pystymme uudistamaan mielemme ja näkemään sen.
Kerran se näkyy niin hengessämme, sielussamme kuin ruumiissammekin, -
mutta jo nyt henkemme on kutsuttu omistamaan Jeesuksen kirkkaus.
Näin sanotaan jakeessa 2. Tess. 2:14. Hengessäsi on jo Jumalan kirkkaus.
Ef. 1:18 "kuinka suuri hänen perin- tönsä kirkkaus hänen pyhissään..."
Jos useimmat meistä haluaisivat nähdä Jumalan kirkkauden, -
he sulkisivat silmänsä ja yrittäisivät kuvitella taivaan, -
enkelit, 24 vanhinta ja kaiken muun, -
mutta tässä sanotaan, että Jumalan perinnön kirkkaus on pyhissä.
Jos kaikki se, mitä uudesti- syntyneen uskovan sisällä on, -
tuhoutuisi täysin jostain syystä, -
sen palauttaminen ennalleen veisi taivaan vararikkoon.
Niin valtava Jumalan kirkkaus jokaisessa uskovassa on.
Tiedän, etteivät monet teistä ole ikinä kuulleet puhuttavankaan tästä.
Opetukseni aiheesta Henki, sielu ja ruumis kertoo siitä, -
keitä olemme Hengessä ja mitä meissä on jo tapahtunut.
Useimmat eivät tiedä tästä mitään, koska he ajattelevat vain luonnollisia.
He muodostavat käsityksensä itsestään peilikuvansa perusteella.
Sitten he tutkivat mielensä ja tunteensa, mikä ei juuri rohkaise, -
ja ajattelevat, että siinä on kaikki.
Meissä on kuitenkin kolmas, aivan upea osa, ja se on henki.
Jumalan perinnön kirkkaus on hengessäsi, ei jossain tuolla.
Taivaassa ymmärrämme täysin, mitä hengessämme jo on, -
ja saamme uudet ruumiit, joissa ei enää ole ongelmia, -
mutta henkemme ei muutu.
Se on jo nyt aivan yhtä täydellinen kuin kerran iankaikkisuudessa.
Sisällämme on jo nyt Jumalan kirkkaus ja kunnia.
Se on mahtavaa. Tiedän, että monet eivät voi uskoa tätä, -
koska eivät näe eivätkä tunne sitä.
Kyllähän kaiken tuon pitäisi jo jossain tuntua, mutta ei välttämättä.
Jeesus sanoi jakeessa Joh. 3:6 "Mikä lihasta on syntynyt, on liha; -
ja mikä Hengestä on syntynyt, on henki."
Liha on lihaa, henki henkeä.
Lihamme tunteineen ei voi ymmärtää tai havaita henkeä.
Liha ja henki ovat toistensa vastakohtia, kaksi eri todellisuutta.
Hengen maailma on aivan yhtä todellinen kuin fyysinen maailma, -
mutta sitä ei voi nähdä, maistaa, kuulla, haistaa eikä tuntea.
Siitä pitää lukea Jumalan Sanasta.
Joh. 6:63 "Ne sanat, jotka minä olen teille puhunut, -
ovat henki ja ovat elämä." Meidän on vain uskottava, -
että Raamattu kuvaa hengellistä todellisuutta oikein.
Siksi useimmat toimivat tunteidensa mukaan, eivät Jumalan lupausten.
Siksi he ajattelevat, että jos jumalanpalveluksessa -
ei tapahdu mitään ihmeellistä eikä kukaan kilju tai juokse -
eivätkä he koe väristyksiä, Jumala on satojen kilometrien päässä.
Totuus on päinvastainen. Jumala ei koskaan jätä meitä.
Meidän on vain opittava uskomaan sitä, mitä Jeesus sanoo Raamatussa.
Paavali rukoilee, että Jumala "valaisisi teidän sydämenne silmät, -
että tietäisitte, mikä on se toivo, johon hän on teidät kutsunut, -
kuinka suuri hänen perintönsä kirkkaus hänen pyhissään".
Se on meissä, ei jossain kaukana. Meillä on jo Hänen perintönsä.
Kolmasosa siitä on valmis.
Henkemme on jo nyt yhtä täydellinen ja puhdas kuin kerran taivaassa.
Jos todella ymmärtäisit tämän, -
kaikki masennus ja pelko katoaisivat elämästäsi.
Ihmiset pelkäävät, koska he eivät ajattele iankaikkisuuden valossa.
Hengessämme olemme jo siirtyneet kuolemasta elämään.
Jos joku tappaisi sinut, jättäisit vain fyysisen ruumiisi, -
ja henkesi ja sielusi menisivät Herran luo. Sitten saisit uuden ruumiin.
Ei ole mitään pelättävää.
Ihmisistä tulee lihallisia. He luulevat, että tämä elämä on kaikki -
ja että vain aistihavainnot ovat totta.
On kuitenkin olemassa hengellinen maailma, ja se on sinussakin.
Hengessäsi sinulla on jo nyt Jumalan perinnön kirkkaus.
Se on jo sinussa. Olet jo saanut sen, vaikket tuntisi tai näkisi sitä.
Se vain tarkoittaa, ettet saa siitä mitään hyötyä.
Snl. 23:7 "Sillä niinkuin hän mieles- sään laskee, niin hän menettelee".
Jos ajattelet, että olet vain ihminen eikä sinusta ole mihinkään, -
et hyödy mitään siitä, mitä Jumala on jo tehnyt.
Jos taas sydämesi silmät avautuvat ja alat nähdä, kuka olet Kristuksessa -
ja mitä sinulla on Hänessä, et voi muuta kuin huutaa riemusta.
Se on niin hienoa, että se saisi patsaankin huutamaan.
Masennus johtuu siitä, että katsot asioita luonnollisesta näkökulmasta.
Hengessä tulevaisuutesi on niin kirkas, että sitä tuskin voi katsoa.
Jumala on puolellasi ja rohkaisee sinua. Tämä on mahtavaa.
Paavali rukoilee eri tavoin kuin useimmat meistä.
Hän ei pyydä, että Jumala koskettaisi, tekisi jotakin uutta ja ihmeellistä -
tai lähettäisi herätyksen. Hän pyytää: "Isä, näytä heille, mitä heillä jo on."
Se on täysin erilainen lähestymistapa. Tarvitsitpa mitä tahansa, -
parantumista, yltäkylläisyyttä, Jumalan apua johonkin tilanteeseen, -
Jumala on jo tehnyt sen. Hän on jo siunannut sinua ja parantanut sinut.
Hän on käskenyt siunauksen yllesi. Jumala on tehnyt oman osansa.
Hän tarvitsee vain alttiin sydämen, joka toimii uskon varassa, -
ei näkemisen, ja antaa tämän virrata lävitseen.
Rukoilen, että Jumala avaisi sydämesi näkemään, että olet jo saanut kaiken.
Tarvitsetko iloa, rauhaa, rakkautta tai uskoa?
Jakeissa Gal. 5:22―24 sanotaan, että Jumala on jo antanut ne sinulle.
Kaikki on jo tehty. Jumala on jo tehnyt oman osansa.
Hän on jo antanut meille ylenpalttisesti kaikkea sitä, mitä tarvitsemme.
Jos olet syntynyt uudesti, sinulla on jo kaikki se, mitä kaipaat.
Sinun pitää vain ymmärtää se ja tehdä yhteistyötä Jumalan kanssa.
Ensimmäinen askel on lakata ajattelemasta, -
että vastaus on jossain tuolla kaukana taivaassa ja uskoa, -
että kun tulit uskoon, Jumala pani kaiken tarvittavan sinuun.
Tarvitset vain ilmestyksen siitä, mitä sinulla jo on.
Aikamme on nyt lopussa, mutta jatkamme tästä ensi jaksossa.
Minulla on paljon väkevää asiaa Efesolaiskirjeen 1. luvusta.
Kannattaa hankkia materiaalit. Tästä aiheesta on saatavana kirja, -
joka on käännetty myös espanjaksi. En yritä lausua sen nimeä.
Aiheesta on myös työkirja sekä CD-levyjä.
Ne voi saada myös pakettina. Mainoksista saat lisätietoja.
Ota yhteyttä jo tänään!
Päivän opetus on saatavissa Usko saaneesi -pakettina, -
johon kuuluu opetus CD-levyllä, kirja sekä työkirja.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sieltä näet kaikki eri tavat, joilla voit saada opetuksen.
Ensimmäinen osa kertoo siitä, että meitä on jo siunattu.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Toukokuussa hän on Englannissa, Hollannissa ja Saksassa.
Kesäkuussa hän vierailee Nizzassa ja pitää konferenssin Coloradossa.
Heinäkuussa hän on Georgiassa ja Oklahomassa -
ja elokuussa Missourissa.
Lisätietoja tapahtumista alueellasi saat nettisivuiltamme.
Muuta elämäsi...
Minulle suurin muutos liittyi siihen, että jätin kaiken taakseni, -
tulin uuteen paikkaan ja sain nähdä, että Jumala piti minusta huolen.
Koko perheeni on nähnyt suuria muutoksia tänne tuloni jälkeen.
Minusta on kuorittu pois kerroksia, ja olen saanut vahvan perustan.
Ensimmäinen vuosi on kuin vieroitusta kaikesta siitä väärästä opista, -
jonka olemme oppineet eri paikoissa.
Suurin muutos on se, että olen päässyt eroon väärästä opista, -
jonka olin omaksunut perinteiden kautta, ja saanut varman perustan.
Olen saanut täydemmän ymmärryksen siitä, mitä Jeesus teki ristillä -
ja mitä se merkitsee meille.
Opetus auttoi minua yhdistämään koko Raamatun asiat toisiinsa.
Kun menen kotiin, mieheni kysyy, mitä olen oppinut tänään.
Toisinaan en pysty puhumaan, koska tämä on vain niin hyvää.
Suurin muutos, jonka olen huomannut elämässäni tänne tulemisen jälkeen -
on Jumalan rauhan kokeminen. Raamatussa sanotaan, -
että jos keskitymme Häneen, Hän antaa meille täydellisen rauhan.
Tietämykseni Jumalasta on kasvanut ja rauha on lisääntynyt elämässäni.
Hän toi minut tänne ja todisti minulle rakkautensa minua kohtaan.
Se, että tein päätöksen tulla ja istua kuuntelemassa Sanan opetusta -
neljä tuntia päivässä, neljä päivää viikossa on saanut asiat, -
jotka Jumala istutti sydämeeni vuosia sitten, toteutumaan.
Olen oppinut ymmärtämään niitä paremmin ja saanut rohkeuden, -
jota minulla ei ollut. Uskallan lähteä toteuttamaan Jumalan kutsua.
Suomennos: Anni Lähteenmäki